《和余子美即事二首》
宋代·黄公度

昏昏午汗浃桃笙，醒眼清诗仗友生。
俘馘遥传泮水捷，琴书初解杏坛盟。
开尊赖有论文酒，舍肉应无遗母羹。
好种桑麻归杜曲，行藏休更问君平。

作者简介：黄公度（1109～1156）字师宪，号知稼翁，莆田（今属福建）人。绍兴八年进士第一，签书平海军节度判官。后被秦桧诬陷，罢归。除秘书省正字，罢为主管台州崇道观。十九年，差通判肇庆府，摄知南恩州。桧死复起，仕至尚书考功员外郎兼金部员外郎，卒年四十八，著有《知稼翁集》十一卷，《知稼翁词》一卷。